**П Р О Г Р А М А**

**за развитие на читалищната дейност**

**на НЧ „Просвета-1900” село Дъбравино, община Аврен**

**за 2022 година**

Програмата за развитие на читалищната дейност на народно читалище „Просвета-1900” за 2022 г. е разработена на основание чл. 26 а, ал. 2 от Закона за народните читалища и Стандарта за библиотечно-информационна дейност и цели обединяване усилията за развитие и утвърждаване на читалището като важна обществена институция, реализираща културната идентичност на село Дъбравино.

**ДАННИ ЗА ЧИТАЛИЩЕТО:**

Читалището в село Дъбравино е създадено през 1900 г.

Брой членове: 55

Книжен фонд: 4819 броя.

Периодични издания: 5 броя вестници и списания.

Субсидирана численост: 2 бройки

Осигурен достъп до интернет: от 10 год.

Реализирани проекти от Министерство на Културата : 10 проекта

**ЦЕЛИ НА ПРОГРАМАТА**

 През 2022 год. настоятелството на НЧ „Просвета -1900” с. Дъбравино, общ. Аврен ще продължи да работи за:

* опазване културно - историческото наследство и националните традиции;
* съдействие в изграждане на ценностна система у децата и младежите;
* осигуряване на по-добра, по-съвременна и по-качествена културно - образователна, социална и информационна среда за населението;
* подобряване дейността на библиотеката, съобразена с интересите и нуждите на населението, чрез различни форми на културно – масовата работа;
* участие в културните мероприятия на Общината;
* поддържане активно партньорство с общинска администрация, както и с културните институции и бизнеса за взаимна полза.

**ДЕЙНОСТИ ПО ИЗПЪЛНЕНИЕ НА ПРОГРАМАТА**

**ОРГАНИЗАЦИОННА И СТОПАНСКА ДЕЙНОСТ**

 Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на местната общност. Ще се работи за създаване на условия за организационна стабилност и утвърждаване ценностите на гражданското общество. В тази връзка се предвиждат следните основни задачи за изпълнение:

* Провеждане на работни съвещания на настоятелството на читалището;
* Дейности по привличане на нови членове на читалището;
* Повишаване на културата за работа с читатели и потребители;
* Предоставяне на компютърни и интернет услуги.

Техническата обезпеченост на читалището е добра, поддържа се в добро състояние, периодично се извършват технически прегледи на техниката.

**ЛЮБИТЕЛСКО ТВОРЧЕСТВО И ХУДОЖЕСТВЕНО – ТВОРЧЕСКА ДЕЙНОСТ**

Съществена част от дейността на читалището е грижата за разширяване и  развитие на любителското художествено творчество. Читалището се явява като най-естествения мост между миналото и съвремието и ролята му при създаването, укрепването и възпроизвеждането на традициите и културата по места е незаменима.

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците. С изявите на читалището ще се работи за развитие и обогатяване на културния живот в населеното място. Чрез тази дейност читалището ще има възможност за популяризиране на селото в страната и чужбина. За осъществяване на тези задачи ще бъдат изпълнявани следните дейности:

* Организиране и провеждане на местни фолклорни празници;
* Поддържане на утвърдените форми в любителското художествено творчество и създаване на нови;
* Специално внимание и подкрепа на младите дарования; осъществяване на местни творчески проекти и инициативи със заинтересованите институции относно културното възпитание на децата, учащите се и младите хора и стимулиране на творческите им възможности /музика, фолклор, традиционни изкуства, танц, краезнание, литература и др./
* Разширяване на художествено-творческото направление;
* Участие във фолклорни фестивали и празници в региона и страната;
* Читалището – място за учене през целия живот.

|  |  |  |
| --- | --- | --- |
| ФОРМА | РЪКОВОДИТЕЛ | БРОЙ УЧАСТНИЦИ |
| 1.Вокално-танцова формация „Вълшебен звън”  | Мая Николаева | 40 |
| 2.Група за автентичен фолклор | Маринка Узунова | 10 |
| 3.Лазарска група  | Веселинка Георгиева | 20 |
| 4.Коледарска група | Атанас Маринов | 15 |
| 5. Танцова формация „ Димая “ | Мая Николаева | 20 |

КЛУБНА ДЕЙНОСТ:

|  |  |  |
| --- | --- | --- |
| ФОРМА | РЪКОВОДИТЕЛ | БРОЙ УЧАСТНИЦИ |
| Дамски клуб  | Димитрина Димитрова | 10 |
| Който може, го може | Йоана Иванова | 12 |
| Клуб Над 55 | Маринка Узунова | 25 |

**БИБЛИОТЕЧНА ДЕЙНОСТ**

Библиотечната дейност е една от основните дейности на читалищата. Тя ще бъде насочена към:

* Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на гражданите на селото;
* Библиотечно обслужване на гражданите;
* Пълноценно използване на възможностите, които ще предоставят през 2022 г. Фондация ”Глоб@лни библиотеки – България ”;
* Обогатяване на библиотечния фонд чрез участие с проекти на Министерството на културата;
* Изложби и кътове с литература, витрини.
* Организиране на:
	+ детски утра, конкурси;
	+ литературни четения в библиотеката, детската градина и училището;
	+ „Разкажи за любимата си книжка”;
	+ щафетно четене на книжки;
	+ приемане първокласниците за читатели на библиотеката – „Вече мога да чета“

**КУЛТУРЕН КАЛЕНДАР**

**2022 година**

|  |  |
| --- | --- |
|  ДАТА |  СЪБИТИЕ |
|  **МЕСЕЦ ЯНУАРИ** |
| 06.01. 2022 г. | Честване годишнина от рождението на Христо Ботев |
| 21.01. 2022 г. | Ден на родилната помощ  |

 **МЕСЕЦ ФЕВРУАРИ**

|  |  |
| --- | --- |
| 14.02.2022 г. | Ден на лозаря |
| 19.02. 2022 г. | Честване годишнина от обесването на Васил Левски |

 **МЕСЕЦ МАРТ**

|  |  |
| --- | --- |
| 01.03. 2022 г. |  Ден на самодееца, Конкурс „Пижо и Пенда“ |
| 03.03. 2022 г. | Национален празник  |
| 08.03. 2022 г. | Международен ден на жените |
| 26.03.2022 г. | Ден на Тракия |

 **МЕСЕЦ АПРИЛ**

|  |  |
| --- | --- |
| 02.04.2022 г.  | Ден на детската книга |
| **16.04. 2022 г.** | Лазаровден |
| 23.04.2022 г. | Международен ден на книгата и авторското право |
| 24.04.2022 г. | Великден |

 **МЕСЕЦ МАЙ**

|  |  |
| --- | --- |
| 09.05. 2022 г. |  Ден на Европа |
| 11.05.2022 г. |  Ден на библиотекаря |

 **МЕСЕЦ ЮНИ**

|  |  |
| --- | --- |
| 01.06. 2022 г. | Ден на детето |
| 02.06. 2022 г. | Ден на Ботев и на загиналите за свободата на България |
| 13.06.2022 г. | Свети дух - Празник на село Дъбравино |

 **МЕСЕЦ ЮЛИ**

|  |  |
| --- | --- |
| 09.07. 2022 г. | Честване годишнина от рождението на Иван Вазов |
| 18.07. 2022 г. | Честване годишнина от рождението на Васил Левски |

 **МЕСЕЦ АВГУСТ**

|  |  |
| --- | --- |
| 12.08. 2022 г. |  Международен ден на младежта |
| 21.08. 2022 г. | Честване годишнина от рождението на Ангел Каралийчев  |

 **МЕСЕЦ СЕПТЕМВРИ**

|  |  |
| --- | --- |
| 06.09.2022 г. | Ден на Съединението |
| 22.09.2022 г. | Ден на Независимостта на България |

 **МЕСЕЦ ОКТОМВРИ**

|  |  |
| --- | --- |
| 01.10.2022 г. | Ден на възрастните хора |

 **МЕСЕЦ НОЕМВРИ**

|  |  |
| --- | --- |
| 01.11.2022 г. | Ден на народните будители  |
| 21.11.2022 г. | Ден на Християнското семейство |
| 21.11.2022 г. | Честване годишнина от рождението на Йордан Йовков  |

 **МЕСЕЦ ДЕКЕМВРИ**

|  |  |
| --- | --- |
| 24.12.2022 г. | Коледуване |
| 25-30.12.2022 г | Новогодишни празници |

**МАТЕРИАЛНО – ТЕХНИЧЕСКА БАЗА**

 Читалището извършва своята дейност в сградите на младежки и пенсионерски клубове.  Чрез участие в различни програми и финансиране от общинския бюджет ще се търсят начини за подобряване на материално-техническата база.

 **ФИНАНСИРАНЕ НА ПРОГРАМАТА**

Финансирането на читалищата е регламентирано в Закона за народните читалища и се осъществява по следните начини:

1.държавна субсидия;

2.субсидия от Община Аврен по Програма за развитие на читалищната дейност за 2022 година;

3.членски внос;

4.дарения;

5.други законови приходи.

 **участия на групите във фестивали през 2022 год.:**

 **вокално-танцов състав „Вълшебен звън”** – Фолклорен събор „Северняшка китка“ гр.Павликени, обл.Велико Търново, - м. юни 2022 год. – 1000,00 лв.

**група за автентичен фолклор** – Национален фолклорен фестивал „Фолклорен извор“ село Царевец, общ. Свищов, обл.Велико Търново, - м. август 2022 год. – 500,00 лв.

**лазарска група** – Национален фолклорен фестивал „Фолклорен извор“ село Царевец, общ. Свищов, обл. Велико Търново - м. август 2022 год. – 500.00 лв.

**Танцова група „Димая“** - Национален фолклорен фестивал „Кехлибарен грозд“ с.Лозен, общ. Любимец, обл. Хасково – м. юни 2022 год. – 500,00 лв.

**хонорари на хореограф на ДТФ „Вълшебен звън” и Танцова група „Димая“** – за 6 месеца в размер на 3100.00 лв.

**ИНДИКАТОРИ ЗА ОЦЕНКА ИЗПЪЛНЕНИЕТО НА ПРОГРАМАТА**

* брой нови книги;
* брой периодични издания;
* брой читатели;
* брой предоставени компютърни и интернет услуги;
* брой и качество на проведени празненства, концерти, чествания;
* награди от участия в конкурси, фестивали и празници;
* спечелени и финансирани проекти.

**СРОК ЗА ИЗПЪЛНЕНИЕ И ОТЧЕТ НА ПРОГРАМАТА**

 Срокът за изпълнение на Програмата е в рамките на бюджетната 2022 година.

Съгласно чл. 26 а, ал. 4 от Закона за народните читалища Председателят на читалището представя в срок до 31.03.2022 г. пред Кмета на Общината и Общинския съвет доклад за осъществените дейности в изпълнение на Програмата и за изразходваните от бюджета средства през 2021 г.

При отчитане на дейностите в изпълнение на Програмата ще бъдат отчетени ииндикаторите за оценка на изпълнението.

 Програмата за развитие на читалищната дейност на НЧ „Просвета-1900” за 2022 година е приета на редовно заседание на читалищното настоятелство на 27.10.2021 година.

**Председател:**

Румяна Георгиева Кирова

**Членове:**

Иванка Димова Атанасова Петранка Стойчева Иванова

Светла Тодорова Ангелова Димитър Стоянов Петков